เติบโตไปด้วยกัน เติมชีวิตชีวาให้ความรัก
พยายามหากิจกรรมที่จะทำให้อะเดรนาลีนของคุณทั้งคู่สูบฉีด มาทำร่วมกันอยู่เสมอ อาจจะแค่เดินเหยาะๆ เล่นโยคะ หรือเข้าฟิตเนสด้วยกัน การที่อะเดรนาลีนสูบฉีดจะทำให้คุณทั้งคู่รู้สึกเซ็กซี่และโรแมนติก ในระหว่างที่ร่วมกิจกรรมกัน หากคุณและคนรักไม่ได้ออกกำลังกายร่วมกันเป็นประจำ พยายามหากิจกรรมในลักษณะคล้ายๆ กัน ทำร่วมกันสัปดาห์ละครั้งเป็นอย่างน้อย   การเดินไปสถานที่ต่างๆ แทนการใช้รถ ก็สามารถปั๊มอะเดรนาลีนของคุณได้แล้ว เข้าคอร์สเรียนเต้นด้วยกัน ไม่เพียงแต่มันจะให้ความรู้สึกวาบหวามเท่านั้น แต่เลือดของคุณยังจะได้สูบฉีดดีขึ้นด้วย หากคุณและคนรักต่างมีความนับถือตนเอง ไม่เพียงแต่จะช่วยให้คุณรู้สึกดีกับตัวเองเท่านั้น แต่คุณยังรู้สึกดีกับอีกฝ่าย รวมถึงความสัมพันธ์ของคุณทั้งคู่มากขึ้นด้วย ซึ่งจะช่วยให้เกิดความโรแมนติกง่ายขึ้น วิธีง่ายๆ ในการเพิ่มความนับถือต่อตนเอง คือ ออกกำลังกายสม่ำเสมอ ทานอาหารที่มีประโยชน์ และเพิ่มความมั่นใจให้ตัวเอง ด้วยการมีความภาคภูมิใจในงานที่ทำ รวมถึงคุณลักษณะอันโดดเด่นของตัวเอง  คุณและคนรักสามารถเพิ่มความมั่นใจให้อีกฝ่ายได้ด้วยการหมั่นชื่นชมกันและกัน เพิ่มความภาคภูมิใจให้ตัวเองด้วยการทำเป้าหมายทั้งระยะสั้นและยาวให้สำเร็จ จะช่วยให้คุณรู้สึกมั่นใจมากขึ้นได้ หากคุณต้องการรักษาความสัมพันธ์และเสริมสร้างความโรแมนติกกันต่อไป คุณและคนรักควรร่วมกันมองหากิจกรรมที่โรแมนติกทำ จะช่วยให้ความสัมพันธ์ดูใหม่อยู่เสมอ แถมยังมีอะไรให้มองไปข้างหน้าร่วมกัน เช่น กิจกรรมต่อไปนี้:  ไปเรียนเต้นด้วยกัน เช่น เต้นซัลซ่า เต้นบอลรูม เต้นแท็ป หรือแนวอื่นๆ ที่คุณทั้งคู่ชอบ หากคุณทั้งคู่ชอบดนตรี อาจจะแต่งเพลงคู่และฝึกเล่นด้วยกัน ลองไปเรียนการปั้นหรือระบายสีด้วยกัน หากชอบเขียนด้วยกันทั้งคู่ ลองผลัดกันแต่งกลอนรักให้อีกฝ่าย ทำกิจกรรมอย่างการดูดวงดาวในท้องฟ้ายามค่ำคืนด้วยกัน อย่าลืมมองนัยน์ตาอันชวนฝันของอีกฝ่ายด้วย หัดทำอาหารด้วยกัน ลองฝึกทำอาหารไทย อาหารเทศอร่อยๆ ด้วยกัน โดยอาจจะจิบไวน์และเปิดเพลงคลอตามไปด้วย หากคุณต้องการเติบโตไปด้วยกัน คุณควรหมั่นบอกรักแก่อีกฝ่าย และบอกด้วยว่าความสัมพันธ์นี้มีความหมายมากมายเพียงใด แม้ว่าอาจจะมีความเครียด หงุดหงิดรำคาญใจ หรือฉุนเฉียวบ้าง ก็อย่าปล่อยให้วันใดผ่านไปโดยไม่ได้บอกเขาหรือเธอว่า มีความหมายต่อคุณมากเพียงใด คุณควรเอ่ยว่า “ฉันรักเธอ” ทุกครั้งที่คุณอยากพูดเช่นนั้น โดยไม่มีข้อแม้ หากคุณรู้จักซุกไซร้คลอเคลียกับคนรักของคุณ ก็ยิ่งจะเพิ่มความโรแมนติกและอารมณ์รักระหว่างกันได้มากขึ้น ไม่ว่าคุณจะใช้ชีวิตร่วมกันมานานแค่ไหนแล้วก็ตาม คุณควรจะกอดจูบลูบไล้ ใช้การสัมผัสเพื่อให้คนรักของคุณรู้สึกอบอุ่นและเป็นที่รักอยู่เสมอ   คุณไม่จำเป็นต้องจูงมือกันตลอดเวลา ยกเว้นเวลาที่เดินเล่นหรือไปไหนมาไหนด้วยกัน หากกำลังดูหนังหรือละคร ให้เอื้อมแขนไปโอบกอด หรือซุกกายข้างคนรักคุณ อย่าลืมจูบคนรักคุณอย่างน้อยวันละครั้ง หรือแค่จุ๊บที่ปากก็ยังดี กอดคนรักของคุณให้บ่อยที่สุด พยายามหาวิธีแสดงออกซึ่งความรักอยู่เสมอ เช่น แกล้งจั๊กจี๋หรือเกาหลังให้คนรักของคุณ รวมถึงกอดรัดแขน และสางผมของเขาหรือเธอ เพื่อความรักที่หวานชื่นอยู่เสมอ คุณไม่ควรเอาแต่ชื่นชมคนรักด้วยคำพูดหรือวิธีเดิมๆ แต่ควรหาวิธีใหม่ๆ ในการแสดงความชื่นชม เพื่อให้เขาหรือเธอรู้สึกเป็นคนพิเศษ แม้ว่าคุณอาจจะชมในเรื่องเดิม แต่ก็สามารถที่จะคิดหาวิธีการใหม่สอดแทรกเข้าไปในการชมด้วยได้   พยายามหาวิธีการชื่นชมใหม่ๆ ทุกสัปดาห์ จะเป็นเรื่องเสื้อผ้าหน้าผม หรือบุคลิกใดๆ ของคนรักก็ได้ การพยายามหาวิธีการชมเชยในรูปแบบอื่น อาจช่วยให้คุณมองเห็นข้อดีของเขาหรือเธอเพิ่มขึ้นด้วย คุณอาจจะเขียนชมเชยลงบนกระดาษโน้ตที่แปะไว้ให้คนรักได้ด้วย จะช่วยให้โรแมนติกมากขึ้น หากคุณต้องการให้ความโรแมนติกแผ่ซ่านในชีวิตรัก ตัวคุณเองต้องรู้จักรักษารูปร่างหน้าตาให้ดูดีอยู่เสมอด้วย หากคุณอยู่กับคนรักมานานหลายปีแล้ว คุณอาจจะขี้เกียจสักนิด โดยใส่แต่เสื้อผ้าเก่าๆ เดิมๆ ไม่ค่อยอาบน้ำ สระผม โกนหนวด หรือแต่งองค์ทรงเครื่องใดๆ แต่หากต้องการรักษาความโรแมนติกเอาไว้  คุณก็ต้องหัดใส่ใจรูปลักษณ์ตัวเองให้เหมือนตอนเริ่มคบกันใหม่ๆ ด้วย   ประทินโฉมทุกวัน อาบน้ำ แปรงฟัน สระผม โกนหนวด ฯลฯ อะไรก็ตามที่ทำให้คุณดูดีและสดชื่นเสมอ แต่งตัวให้เต็มสูตร ทุกครั้งที่ออกไปดินเนอร์กัน แม้ว่ามันจะเป็นดินเนอร์ครั้งที่ห้าพันแล้วก็ตาม ต้องพยายามใส่ใจรูปลักษณ์อยู่เสมอ ลองแต่งหน้า เปลี่ยนเสื้อผ้า หรือตัดผมทรงใหม่ ให้มันมีสีสันและความหลากหลาย ลองจินตนาการว่า คุณและคนรักเพิ่งเดทกันครั้งแรกและคุณกำลังต้องการให้อีกฝ่ายหลงรัก คุณจะแสดงออกหรือทำอย่างไรบ้างล่ะ พยายามเอาใจ หรือแสดงความรักเช่นไรให้เขาหรือเธอรู้ พยายามปฏิบัติราวกับว่าคนรักของคุณยังโสดอยู่ และคุณก็กำลังจะจีบเพื่อให้ได้รับความรักและความไว้วางใจมาครอบครอง  สิ่งที่ตรงข้ามกับความโรแมนติก คือ การปฏิบัติต่อคนรักอย่างไร้ความหมาย ไม่มีใครอยากรู้สึกเหมือนเป็น “ของตาย” ดังนั้น จงแสดงบทให้เหมือนกับวันวานที่ยังหวานอยู่ต่อไป! คนเราจะโรแมนติกแบบสุดใจขึ้นมาทันที เมื่อรู้ว่ากำลังจะสูญเสียคนรักไป แต่คุณไม่จำเป็นต้องรอให้ถึงสถานการณ์ดังกล่าวก่อนก็ได้นะ หลายคนเชื่อมโยงระยะเริ่มต้นความสัมพันธ์ด้วยคำว่าโรแมนติก ตื่นเต้น และเต็มไปด้วยแรงบันดาลใจ เนื่องจากมันยังใหม่และดูสดใสอยู่ เพราะคุณเพิ่งเริ่มพบกันและมีอะไรให้ลุ้นอีกมากมาย พรุ่งนี้จะเป็นยังไงน้า? สัปดาห์หน้าจะทำอะไรดี? เขาหรือเธอจะติดต่อมาไหมนะ? ฯลฯ แต่พอคบหากันไปสักพัก ความสมัพันธ์กลับกลายเป็นกิจวัตรประจำวัน ที่ไม่มีอะไรให้น่าค้นหาอีกต่อไป  หากต้องการเป็นคนโรแมนติก หรือทำความสัมพันธ์ให้มีลักษณะเดียวกับช่วงเริ่มต้น พยายามทำทุกสิ่งให้ แตกต่าง บางสิ่งที่คนรักของคุณคาดไม่ถึง ยิ่งมากก็ยิ่งดี! พาคนรักของคุณไปออกทริปสุดสัปดาห์ โดยไม่ต้องบอกล่วงหน้า หอมแก้มเขาหรือเธอขณะกำลังเดินอยู่ตามริมถนน หรือสถานที่ต่างๆ หรือส่งจดหมายหาคนรักโดยเขียนบอกสาเหตุต่างๆ ที่ทำให้คุณรักเขาหรือเธอ แม้ว่าคุณจะพักอยู่ที่เดียวกันก็ตาม! หากคุณแต่งห้องนอนให้เซ็กซี่มากขึ้น มันจะมีชีวิตชีวาและดูขี้เล่นสำหรับคุณกับคนรัก พยายามทำให้มันเป็นรังรักอันวาบหวิวของคุณทั้งคู่ ไม่ใช่ไว้หมกเสื้อผ้าหรือขยะเหมือนในครัว และไม่ใช่ห้องทำงานหรือสนามเด็กเล่นด้วย  คุณและคนรักสามารถช่วยกันแต่งห้องนอนให้เรียบง่ายได้อย่างเซ็กซี่ลงตัว เพื่อให้บรรยากาศห้องนอนไว้ใช้หลับและร่วมรักกันเท่านั้น ช่วงที่ช่วยกันปรับห้องให้เซ็กซี่ คุณและคนรักอาจมีอารมณ์โรแมนติกและวาบหวามกันด้วยก็ได้ ไม่ว่าคุณจะนอนด้วยกันมาหลายปี หรือเพิ่งมีจูบแรกกันก็ตาม คุณควรเพิ่มความโรแมนติกเข้าไปในการจูบหรือการร่วมรักกันด้วย พยายามสบตาอีกฝ่าย ด้วยสายตาที่แสดงความซาบซึ้ง เพื่อบอกให้เขาหรือเธอรู้ว่ามีความหมายมากเพียงใดสำหรับคุณ รวมถึงพร่ำพรรณนาบอกรักระหว่างที่ทำกิจกรรมดังกล่าวด้วย  อย่าเพิ่งลัดขั้นตอน – พยายามโหมโรงนานสักนิด เพื่อสะกิดหัวใจให้เขาหรือเธอรู้สึกเป็นที่รักและซาบซึ้ง ถึงแม้ว่าการอยู่ห่างกันจะไม่ใช่เรื่องโรแมนติก แต่การแยกจากกันเพียงช่วงเวลาหนึ่ง สักสองสามวันในช่วงสุดสัปดาห์หรือมากกว่านั้น จะช่วยให้คุณทั้งคู่คร่ำครวญถึงเหตุผลที่มาตกลงปลงใจกัน และยังทำให้รู้สึกคิดถึง รวมถึงซาบซึ้งในตัวอีกฝ่ายมากขึ้นด้วย   การแยกตัวไปสุงสิงกับกลุ่มเพื่อนของแต่ละฝ่าย จะช่วยให้คุณทั้งคู่รู้สึกซาบซึ้งในอีกฝ่ายมากขึ้น ระหว่างที่แยกจากกัน คุณทั้งคู่อาจจะลิสท์รายการสิ่งที่คุณต่างฝ่ายต่างโหยหาในตัวกันและกัน ซึ่งถือเป็นเรื่องที่โรแมนติกมากๆ หากต้องอยู่ห่างกันหลายสัปดาห์หรือมากกว่านั้น คุณอาจใช้วิธส่งจดหมายหากัน แทนการอีเมล์หรือโทรศัพท์ เพื่อบอกว่าอีกฝ่ายมีความหมายต่อกันมากมายเพียงใด การออกไปเที่ยวหรือออกนอกบ้านด้วยกัน ไม่ว่าคุณจะเป็นคนรักธรรมชาติกันหรือไม่ ย่อมช่วยให้เกิดบรรยากาศโรแมนติกได้ไม่มากก็น้อย อาจจะแค่เดินเล่นจูงมือกันรับแสงแดดอ่อนๆ ตอนเช้า เดินทอดอารมณ์ริมหาด จัดสำรับอาหารไปทานกันในสวนสาธารณะ หรือท่องเที่ยวชื่นชมธรรมชาติป่าเขา เป็นต้น  พยายามทำกิจกรรมในลักษณะข้างต้นอย่างน้อยสัปดาห์ละครั้ง แม้เพียงแค่การทำอาหารนั่งทานกันริมระเบียงหรือเฉลียงบ้าน ก็สามารถเพิ่มความอบอุ่นและโรแมนติกได้แล้ว การดูพระอาทิตย์ตกดิน ก็สร้างความโรแมนติกได้เสมอ ไม่ว่าคุณจะอยู่มุมไหนของโลก
หากิจกรรมปั๊มอะเดรนาลีน. เสริมสร้างความนับถือตนเอง. มองหากิจกรรมโรแมนติกร่วมกัน. บอกความในใจกันเสมอ. แสดงออกทางกาย. ชมเชยด้วยวิธีใหม่ๆ. สำอางค์อยู่เสมอ. อย่าลืมแสดงน้ำใจให้เหมือนในวันวาน. ทำให้เหมือนใหม่เสมอ. แต่งห้องนอนให้เซ็กซี่. โรแมนติกในห้องนอน. อยู่ห่างกันดูบ้าง. ร่วมกิจกรรมกลางแจ้ง.
https://www.wikihow.com/Be-Romantic https://www.wikihow.com/Be-Romantic
Continuing to Grow Together Keeping Things Fresh